Μυρόφυλλο Τρικάλων

Το Μυρόφυλλο (πρώην ονομασία Μυρόκοβο από το 1912 έως το 1928 όπου μετονομάστηκε) είναι ορεινό χωριό του νομού Τρικάλων στον Δήμο Πύλης, που βρίσκεται στα νοτιοδυτικά του νομού στα σύνορα με τον νομό Άρτας. Είναι χτισμένο σε υψόμετρο 700 μέτρων στις ανατολικές πλαγιές των Τζουμέρκων. Αποτελούσε έδρα της ομώνυμης κοινότητας που συστάθηκε το 1912 και διατηρήθηκε μέχρι τα τέλη του 2010. Σήμερα ανήκει στην πόλη της Πύλης. Ο πληθυσμός του είναι 342 κάτοικοι σύμφωνα με την απογραφή του 2001.  Το Μυρόφυλλο ονομαζόταν Μυρόκοβο μέχρι το 1928 οπότε πήρε το σημερινό του όνομα.

Το χωριό βρίσκεται σε δύσβατη και απομονωμένη περιοχή χαρακτηριστικό της οποίας είναι το ανώμαλο και σε πολλά σημεία απόκρημνο έδαφος. Τον Δεκέμβριο του 2010 λόγω έντονων βροχοπτώσεων στην περιοχή, παρασύρθηκε από τα ορμητικά νερά του πλημμυρισμένου Αχελώου η μοναδική γέφυρα που ένωνε τον οικισμό με τους νομούς Άρτας και Τρικάλων, με αποτέλεσμα να διακοπεί για ένα διάστημα η οδική σύνδεση του οικισμού με τις γύρω περιοχές.   
 
Στο Μυρόφυλλο πραγματοποιήθηκε τον Φεβρουάριο του 1944 η συνάντηση μεταξύ των εκπροσώπων των τριών σημαντικότερων αντιστασιακών οργανώσεων της Ελλάδας η οποία κατέληξε στη Συμφωνία της Πλάκας - Μυρόφυλλου.

Παραπομπές

Εξωτερικοί σύνδεσμοι
Εξωραϊστικός σύλλογος Μυροφύλλου

Χωριά του νομού Τρικάλων
Δήμος Πύλης